*Par atklāta konkursa*

*“Elektrosaimniecības dispečerpunktu un*

 *apakšstaciju monitoringa un telemātikas darbības paplašināšana”*

*(ID Nr. RS/2021/71) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums Nr.1:*

Atsaucoties uz 01.02.2022 atbildēm uz jautājumiem, citēju: *“Informējam, ka šobrīd Pasūtītāja rīcībā esošās programmatūras licences platformai AVEVA System Platform 2017 versija tiek atjaunināta uz iepirkuma tehniskajā specifikācijā norādīto versiju. Sistēmas atjaunošana no versijas 2017 uz versiju 2020 nav šī iepirkuma ietvars. Pasūtītājs informē, ka pēc licenču versijas atjaunošanas Pasūtītājs ir paredzējis nodrošināt AVEVA System Platform atbalsta programmas AVEVA Customer First abonēšanu.”*, **lūdzam precizēt:** atbilstoši atbildē sniegtai informācijai Pasūtītājs veic ***licences*** platformai AVEVA System Platform 2017 ***atjaunināšanu*** uz versiju AVEVA System Platform 2020. Vai šīs atjaunināšanas rezultātā Pasūtītājs veiks arī ***uzstādītā programmnodrošinājuma*** AVEVA System Platform 2017 ***atjaunināšanu*** uz versiju 2020 ***un attiecīgo lietojumprogrammu*** (lietotāja projekts AVEVA platformas vidē, t.sk. grafisko objektu izkārtojums un attēlojums, interaktīvo objektu attēlojums, signalizācijas un trauksmju ziņojumi, pārskati un citi elementi), ***migrēšanu un integrāciju*** atjaunotāja versijā ar attiecīgiem integrācijas testiem, tās ir vai iepirkuma līguma Izpildītajam darbu uzsākšanas brīdī (atbilstoši piedāvājuma laika grafikam) darbu veikšanai tiks nodrošināti serveri ar uzstādīto un nokonfigurēto AVEVA System Platform 2020 versijas programmatūru un esošo pieslēgto iekārtu apjomā pilnīgi darboties spējīgu lietotāja projektu?

Atbilde:

Informējam, ka Rīgas pašvaldības sabiedrības ar ierobežotu atbildību „Rīgas satiksme”, kā Pasūtītājs, līdz iepirkuma līguma noslēgšanas brīdim, ārpus iepirkuma apjoma plāno nodrošināt platformas AVEVA System Platform 2017 atjaunināšanu uz versiju AVEVA System Platform 2020, tajā skaitā nodrošinot AVEVA platformas projektu rekvizītu (t.sk. grafisko un interaktīvo objektu attēlojumu, signalizācijas un trauksmju ziņojumu un citi elementu) migrēšanu uz versijas AVEVA System Platform 2020 programmatūras ievaru.

*Jautājums Nr.2:*

Lūdzam precizēt, vai nolikuma p. 20 minētais nolikuma 5. pielikums un EIS sistēmā un “Rīgas Satiksme” mājaslapā publicētais nolikuma 6. pielikums (fails nolikuma\_6\_pielikums.xlsx) ir viens un tas pats dokuments? Papildus lūdzam precizēt kādā veidā tiks aprēķinātā pretendentu piedāvājumu kopējā summa, ievērojot ka minētajā nolikuma 5. pielikuma vai nolikuma 6. pielikuma finanšu piedāvājuma tabulā nav paredzēta kopsavilkuma daļa.

Atbilde:

Nolikumā norādītais 5.pielikums “Tehniskā-finanšu piedāvājuma tabula aprīkojumam un programmēšanas pakalpojumiem (MS Excel formātā)” ir tas pats iepriekšējais (pirms grozījumiem iepirkuma dokumentācijā) 6.pielikums. Vienlaikus lūdzam skatīt Iepirkumu komisija veiktos grozījumus iepirkuma dokumentācijā, ka ir pieejami Pasūtītāja tīmekļvietnē – [www.rigassatiksme.lv](http://www.rigassatiksme.lv) un Pasūtītāja pircēja profilā Elektronisko iepirkumu sistēmā – www.eis.gov.lv.

 Pretendentu piedāvājumu kopējā līgumcena (EUR bez PVN), kas ir noteikta kā viens no saimnieciski visizdevīgākā piedāvājuma izvērtēšanas kritērijiem – CE (nolikuma 29.punkts), atbilstoši nolikuma 5.pielikumā “Tehniskā-finanšu piedāvājuma tabula aprīkojumam un programmēšanas pakalpojumiem (MS Excel formātā)” norādītajam tiks aprēķināta summējot pretendentu tehniskajā-finanšu piedāvājumā norādītās kopējās cenas:

1) Cena kopā (EUR bez PVN) par veicamajiem darbiem, kas noteikti tehniskās specifikācijas 2.punktā,

2) Cena kopā (EUR bez PVN) par sniedzamajiem pakalpojumiem, kas noteikti tehniskās specifikācijas 3.punktā,

3) Cena kopā (EUR bez PVN) par uzturēšanas pakalpojumiem, kas noteikti tehniskās specifikācijas 4.7.punktā.

Iepirkumu komisijas priekšsēdētāja Karīna Meiberga